1. Napisati funkciju koja oduzima dva broja. Ulazni parametri su brojevi a i b, i funkcija vraća njihovu razliku. Pozvati funkciju sa proizvoljnim vrednostima i ispisati njen rezultat
2. Napisati funkciju koja množi prva dva argumenta i od tog rezultata oduzima vrednost trećeg argumenta, zatim vraća rezultat. Ulazni parametri su brojevi a, b i c. Pozvati funkciju sa proizvoljnim vrednostima i ispisati rezultat koji vraća
3. Napisati funkciju koja prima tri numerička parametra: a, b i c. U slučaju da je parametar a veći od 0, funkcija vraća zbir b i c, u suprotnom vraća razliku b i c. Pozvati funkciju sa proizvoljnim vrednostima i ispisati rezultat koji vraća
4. Napisati funkciju koja vraća najmanji element u nizu brojeva. Niz je ulazni parametar funkcije. Pozvati funkciju sa proizvoljnim vrednostima i ispisati rezultat koji vraća
5. Napisati funkciju koja prima kao parametar niz brojeva i vraća sumu svih elemenata. Koristiti **for-of** petlju. Pozvati funkciju sa proizvoljnim vrednostima i ispisati sumu elemenata niza koju vraća funkcija
6. Napisati funkciju koja računa proizvod svih elemenata proizvoljnog niza, koji je ulazni parametar funkcije. Koristiti **for-of** petlju. Pozvati funkciju sa proizvoljnim vrednostima i ispisati proizvod elemenata niza koji vraća funkcija
7. Napisati funkciju koja vraća niz svih neparnih brojeva u intervalu od broja a do broja b, koji su ulazni parametri funkcije.
8. Napisati funkciju koja računa srednju vrednost elemenata proizvoljnog niza koji je ulazni parametar funkcije. Koristiti **for-of** petlju. Pozvati funkciju sa proizvoljnim vrednostima i ispisati vrednost koju vraća funkcija.
9. Napisati funkciju koja proverava da li su svi elementi datog niza brojeva u datom opsegu. Ulazni parametri funkcije su niz, donja granica i gornja granica. Funkcija treba da vrati **boolean** vrednost. Pozvati funkciju sa nizom elemenata poređanim po veličini, od najmanjeg do najvećeg.
10. Napisati funkciju koja proverava da li su svi elementi datog niza brojeva u datom opsegu. Elementi niza **nisu** poređani po veličini. Ulazni parametri funkcije su niz, donja granica i gornja granica.
11. Napisati funkciju koja vraća niz sa prvih 10 parnih brojeva većih ili jednakih broju n, koji je ulazni parametar funkcije.
12. Napisati funkciju koja za dati niz array i dati broj a, koji predstavljaju ulazne parametre funkcije, vraća vrednost koliko puta se broj a nalazi u datom nizu array. Ispisati vrednost koju vraća funkcija.
13. Napisati funkciju koja za dati niz array i dati broj a koji predstavljaju ulazne parametre funkcije, vraća vrednost koliko je elemenata niza array deljivo sa brojem a. Ispisati vrednost koju vraća funkcija.
14. Napisati funkciju koja prima niz brojeva kao parametar i vraća **indeks** najmanjeg elementa u nizu. Npr. ako se prosledi [1, 2, 6, -1, 5] funkcija treba da vrati broj 3 (-1 je najmanji element, nalazi se na 4. mestu, a to je indeks 3).
15. Napisati funkciju koja prima dvodimenzionalni niz po želji (niz čiji su elementi nizovi brojeva) i ispisuje sve pod-elemente, odnosno brojeve.
16. Napisati funkciju koja prima dvodimenzionalni 4040niz po želji (niz čiji su elementi nizovi brojeva) i vraća sumu svih pod-elemenata.
17. Napisati funkciju koja kao parametar prima dvodimenzionalni niz brojeva, i jednodimenzionalni niz stringova koji opisuju kretanje kroz dvodimenzionalni niz, čiji elementi mogu da imaju vrednosti 'up', 'down', 'left' i 'right'. Kreće se od pozicije u dvodimenzionalnom nizu [0][0], koji predstavlja element gore levo. Proći kroz niz sa stringovima i kretati se kroz dvodimenzionalni niz u skladu sa trenutnim strin gom (ako naiđemo na 'down' krećemo se nadole itd). Nakon što prođe kroz niz stringova, funkcija treba da vrati element niza na kom se nalazi. Primer:

Ako se prosledi dvodimenzionalni niz:

[

[1, 2, 3, 4],

[5, 6, 7, 8],

[9, 10, 11, 12],

[13, 14, 15, 16]

]

i niz stringova

['down', 'down', 'right', 'down']

funkcija treba da vrati 14 (kreće se od 1, ide korak nadole na 5, još jedan korak nadole na 9, zatim desno na 10, i ponovo dole na 14.

Nije neophodno voditi računa o “izlaženju” van granica niza, pretpostaviti da će niz stringova sa koracima uvek biti formiran tako da se ostane unutar granica.

1. Napisati drugu verziju funkcije iz prethodnog zadatka, koja radi i sa kretanjem van granica dvodimenzionalnog niza (npr. ako smo trenutno na levoj ivici i sledeći korak je 'left', prebaciti poziciju na suprotnu stranu, tako da smo sada na desnoj ivici).
2. Napisati funkciju prima niz i vraća novi niz u kom su elementi parametra poređani po veličini, na sledeći način:
   * Funkcija počinje sa praznim nizom
   * Pronalazi indeks najmanjeg elementa (14. zadatak)
   * Ubacuje taj element na kraj niza koji će vratiti kao rezultat
   * Izbacuje taj element iz originalnog niza pomoću **splice**
   * Ponoviti sve dok ima elemenata u originalnom nizu
3. Napisati funkciju koja prihvata niz brojeva, i vraća niz od dva elementa koji su međusobno najbliži po vrednosti. Ako postoji više od jednog mogućeg rešenja prihvata se bilo koje. Nije potrebno pokrivati slučajeve koji uključuju nizove od jednog ili nijednog elementa.

Primeri: za zadati niz [6, 10, 13, 18, 16, 3, 1] moguća rešenja su [18, 16] i [3, 1].

Za zadati niz [5, 6, 1, 9, 5] jedino moguće rešenje je [5, 5].

1. Napisati funkciju koja prihvata dva niza brojeva, a1 i a2, i vraća treći niz, a3, iste dužine kao a2, čiji elementi predstavljaju broj puta koliko se svaki odgovarajući element a2 javlja u nizu a1. Drugim rečima, ako se prvi element niza a2 javlja četiri puta u nizu a1, prvi element a3 će biti 4. Nizovi a1 i a2 ne moraju biti iste dužine.

Primer: ako se proslede nizovi

[4, 1, 5, 1, 6, 2, 7, 1]

[4, 3, 2, 1]

funkcija treba da vrati niz

[1, 0, 1, 3] (4 se u prvom nizu javlja jednom, 3 nijednom, 2 jednom i jedinica 3 puta)